Πέτρος Α΄ του Όλντενμπουργκ

Ο Πέτρος Α΄ (γερμ. Peter Ι., 17 Ιανουαρίου 1755 - 21 Μαΐου 1829) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας του Ολδεμβούργου (1823-1829) και επίσκοπος της Λυβέκης (1785-1803).

Βιογραφία
Ο Πέτρος Φρειδερίκος Λουδοβίκος γεννήθηκε στο Ρίζενμπουργκ (σημερινό Πραμπούτι της Πολωνίας)· Ήταν ο δευτερότοκος γιος του Γεωργίου Λουδοβίκου του Χόλσταϊν-Γκόττορπ και της Σοφίας Καρλόττας, κόρης του Φρειδερίκου Γουλιέλμου Β΄ του Σλέσβιχ-Χόλσταϊν-Σόντερμπουργκ-Μπεκ.

Το 1772 απεβίωσε ο μεγαλύτερος αδελφός του Γουλιέλμος σε ηλικία 19 ετών. Το 1785 ανέλαβε τη διακυβέρνηση του δουκάτου του Ολδεμβούργου λόγω της ανικανότητας του εξαδέλφου του Πέτρου Φρειδερίκου Γουλιέλμου.

Το 1785 έγινε ο Λουθηρανός επίσκοπος της Λυβέκης. Ήταν ο τελευταίος, μια και το 1803 η επισκοπή εκκοσμικεύτηκε σε πριγκιπάτο και ενσωματώθηκε στο Ολδεμβούργο. Το 1823 απεβίωσε ο εξάδελφός του Πέτρος-Φρειδερίκος άγαμος και τον διαδέχθηκε ως δούκας του Ολδεμβούργου. Το 1815 το δουκάτο αναβαθμίστηκε σε μεγάλο δουκάτο.

Απεβίωσε το 1829 στο Βίζμπαντεν σε ηλικία 74 ετών και τάφηκε στο δουκικό μαυσωλείο στο κοιμητήριο της Αγίας Γερτρούδης (Gertrudenfriedhof) στο Ολδεμβούργο. Το μαυσωλείο είχε ανεγερθεί με πρωτοβουλία του ίδιου του Πέτρου Α΄, όταν το 1785 η Φρειδερίκη απεβίωσε πρόωρα σε ηλικία μόλις 20 ετών λίγο μετά τον τοκετό του (νεκρού) τρίτου τέκνου της, από επιπλοκές του τοκετού«Württemberg, Friederike Elisabeth Amalie Auguste, Herzogin», γενεαλογία και σύντομη βιογραφία της Φρειδερίκης, ιστότοπος κρατιδιακού αρχείου Βάδης-Βυρτεμβέργης ή κατ' άλλες πηγές περίπου ένα μήνα μετά τον τοκετό από καρκίνο του μαστού«Friederike Elisabeth Amalie Auguste von Württemberg», γενεαλογικές και βιογραφικές πληροφορίες για τη Φρειδερίκη, ιστότοπος Geneanet. Ο θάνατός της στοίχισε πολύ στον Πέτρο, ο οποίος φρόντισε να ανεγερθεί προς τιμήν της το μαυσωλείο, του οποίου την ανέγερση σε κλασικιστικό ρυθμό, αλλά και τις διακοσμητικές λεπτομέρειες επέβλεπε προσωπικά και όπου μετά την αποπεράτωσή του μεταφέρθηκαν το 1790 τα λείψανά της.«Lappan sollte für Blick auf Mausoleum weichen», σύντομο ιστορικό του μαυσωλείου στο πλαίσιο ρεπορτάζ από την παρουσίαση το 2014 της εκτεταμένης συντήρησης (2012-13, κόστος 800.000€), ιστότοπος εφημερίδας "Nordwest Zeitung", 14 Μαρτίου 2014 Ο Πέτρος Α΄ δεν ξαναπαντρεύτηκε.

Οικογένεια
Νυμφεύτηκε το 1781 τη Φρειδερίκη, κόρη του Φρειδερίκου Β΄ Ευγενίου της Βυρτεμβέργης, και είχε τέκνα:
 Αύγουστος (1783 - 1853), Μέγας Δούκας του Όλντενμπουργκ. Η κόρη του:
 Αμαλία (1818 - 1875), παντρεύτηκε τον Όθωνα της Ελλάδας.
 Γεώργιος (1784 - 1812), Δούκας του Όλντενμπουργκ.

Η Φρειδερίκη απεβίωσε το 1785 στη Βιέννη, σε ηλικία 20 ετών.

 Πρόγονοι 

Παραπομπές

Κατηγορία:Δούκες του Όλντενμπουργκ